open-index/open-wikipedia-markdown huggingface dataset:
ओमान के मुहाफ़ज़ात

ओमान के ११ बड़े प्रशासनिक क्षेत्रीय विभाग हैं जिन्हें मुहाफ़ज़ाह कहते हैं, यानि किसी राज्यपाल (मुहाफ़िज़) की हिफ़ाज़त या निगरानी में रखा गया क्षेत्र। इनका दर्जा लगभग भारत के प्रान्तों जैसा है। इन मुहाफ़ज़ात को आगे विलायतों में बांटा जाता है जिनका दर्जा लगभग ज़िलों जैसा है।

## मुहाफ़ज़ात और मिन्तक़ाह
२८ अक्टूबर २०११ तक ओमान पाँच क्षेत्रों (मिन्तक़ाह) और चार मुहाफ़ज़ात में बांटा जाता था। २०११ में इस व्यवस्था में दो बदलाव किये गए:
* अल-बातिनाह को दो भागों में बांटा गया (अल-बातिनाह उत्तर और अल-बातिनाह दक्षिण) और अश-शर्क़ीयाह​ को भी इसी तरह दो हिस्सों में बांटा गया (अश-शर्क़ीयाह​ उत्तर और अश-शर्क़ीयाह​ दक्षिण)। इन विभाजनों के बाद प्रशासनिक विभागों की संख्या ११ हो गई।
* इन सभी विभागों को 'मुहाफ़ज़ात' का दर्जा दे दिया गया।

## २०११ से पहले के मुहाफ़ज़ाह व मिन्तक़ाह
२०११ तक ओमान के मुहाफ़ज़ाह व मिन्तक़ाह इस प्रकार थे:

## इन्हें भी देखें
* ओमान
* मुहाफ़ज़ाह
* मिन्तक़ाह

## सन्दर्भ


श्रेणी:ओमान के मुहाफ़ज़ात
श्रेणी:ओमान
राय देवीप्रसाद 'पूर्ण'

**राय देवीप्रसाद 'पूर्ण**' (मार्गशीर्ष कृष्ण १३, संवत् १९२५ वि. - संवत् १९७२) हिन्दी के कवि थे।

## परिचय
राय देवीप्रसाद जी का जन्म मार्गशीर्ष कृष्ण १३, संवत् १९२५ वि. (1868 ई.) को जबलपुर में हुआ था। इनके पिता का नाम राय वंशीधर था। वंशपरंपरागत 'राय' उपाधि इनके पूर्वजों का बादशाही शासनकाल में मिली थी। इनका पैत्रिक निवास कानपुर जिले की घाटमपुर तहसील के अंतर्गत भदरस ग्राम में था जो भूषण और मतिराम के सुप्रसिद्ध जन्मग्राम तिकवाँपुर के पास है। इन्होंने कलकत्ता विश्वविद्यालय की बी.ए. और बी.एल. परीक्षाएँ प्रथम श्रेणी में उत्तीर्ण कीं और कानपुर में वकालत करते रहे। अपने समय के ये बड़े ही सफल और सम्मानित वकील थे। इनका संस्कृत साहित्य का अध्ययन बड़ा व्यापक और गंभीर था। उर्दू-फारसी के भी ये अच्छे ज्ञाता थे। संगीत की साधना भी इन्होंने की थी। कविता करने और नाटकों तथा रामलीला आदि में अभिनय करने का शौक इन्हें बाल्यावस्था से ही था। रामलीला में ये निषादराज बनते थे और इनके संवाद ऐसे मार्मिक एवं हृदयस्पर्शी होते थे कि देखने सुननेवालों की आँखें गीली हो जाती थीं।

ब्रजभाषा की कविता का अभ्यास इन्होंने पं॰ ललिताप्रसाद त्रिवेदी 'ललित' के सानिध्य में किया था और क्रमश: उसमें उच्च कोटि की सिद्धि प्राप्त की। हिंदी साहित्य में 'पूर्ण' जी की ख्याति ब्रजभाषा-काव्य-परंपरा के अत्यंत प्रौढ़ और सिद्ध कवि के रूप में है। कानपुर की 'रसिक समाज' नामक संस्था के ये अग्रणी सदस्यों में थे और उसके अधिवेशनों में, व्यवस्था करना, स्थानीय और अभ्यागत कवियों को आमंत्रित कर उनके कवितापाठ का प्रबंध करना, समस्यापूर्तियों का प्रबंध करना इत्यादि कार्यों में वे बड़े ही रुचि और मनोयोगपूर्वक संमिलित हुआ करते थे। इस समाज की ओर से प्रकाशित होनेवाली पत्रिका 'रसिकवाटिका' में प्राय: ब्रजभाषा की शास्त्रीय ढंग से की गई तत्कालीन श्रेष्ठ कवियों की समस्या पूर्तियाँ प्रकाशित होती थीं। जो गद्य लेख होते थे वे भी प्राय: छंद, रस, अलंकार आदि काव्य के शास्त्रीय पक्ष की विवेचना करनेवाले रहते थे। 'पूर्ण' जी जब तक जीवित रहे, उनकी रचनाएँ बराबर रसिकवाटिका में निकलती रहीं।

पूर्ण जी का देहावसान ४७ वर्ष की अवस्था में कानपुर में संवत् १९७२ (1915 ई .)में हुआ।

## कृतियाँ
'पूर्ण' जी बहुमुखी प्रतिभा के धनी थे। फलत: उनकी रचनाओं में एक ओर जहाँ परंपरानुगत विषयों की कविताएँ हैं, वहीं आधुनिक विषय भी उनसे असंयुक्त नहीं रहे- स्वदेशप्रेम, राजभक्ति, समाजसुधार आदि विषयों पर भी उनकी लेखनी वैसी ही प्रौढ़ता के साथ चलती रही। हाँ, उस युग में राजनीति के अंतर्गत असहयोग और विद्रोह के स्वर नहीं फूटे थे, अत:, तत्कालीन देशप्रेम और राजभक्ति की जैसी समन्वित और संयत प्रवृत्ति भारतेंदु आदि में दिखलाई पड़ती है, वैसी ही 'पूर्ण' जी में भी थी।

आगे चलकर 'पूर्ण' जी ने खड़ी बोली को ही अपनी अभिव्यक्ति का माध्यम बनाया और उर्दू फारसी के चलते, मँजे हुए शब्दों, मुहावरों प्रयोगों आदि के संयोग से बड़ी आकर्षक रचनाएँ करने लगे।

पूर्ण जी द्वारा रचित निम्नांकित ग्रंथ उल्लेख हैं -
* (१) स्वदेशी कुंडल (खड़ी बोली में कुंडलियाँ);
* (२) धाराधर धावन (मेघदूत का ब्रजभाषा पद्य में अनुवाद);
* (३) चंद्रकला भानुकुमार (मौलिक सुखांत नाटक);
* (४) राम-रावण-विरोध (चंपू);
* (५) राजदर्शन (सन् १९११ के दिल्ली दरबार के अवसर पर हिंदी-अंगरेजी मिश्रित)
* (६) धर्मकुसुमाकर (सनातन धर्म महामंडल की पत्रिका)

इनकी स्फुट कविताओं का संग्रह 'पूर्ण-संग्रह' (संग्रहकर्ता- लक्ष्मीकांत त्रिपाठी, एम॰ए॰) के नाम से सं. १९८२ में लखनऊ के गंगापुस्तकमाला कार्यालय द्वारा निकल चुका है।

श्रेणी:हिन्दी कवि
भारतीय व्यापारी मण्डल

300px|thumb|right|भारतीय व्यापारी मंडल का प्रतीक-चिह्न
**भारतीय व्यापारी मण्डल** (Indian Merchants' Chamber) भारत के व्यापार, वाणिज्य एवं उद्योग के हित के लिए कार्य करने वाला संगठन है। इसकी स्थापना १९०७ में मुम्बई में हुई थी। 

भारतीय व्यापारी मण्डल ने भारतीय व्यापारिक हितों की रक्षा करने एवं भारत की अर्थव्यवस्था को आत्मनिर्भर बनाने में महत्वपूर्ण भूमिका निभाई। अपने ही तरीके से यह भारतीय स्वतंत्रता संग्राम में सहभागी बना रहा। इसी ध्येयनिष्ठा का परिणाम था कि गांधीजी इसके संरक्षक (पैट्रोन]] बने और १९३१ में इसके सम्माननीय सदस्य बने।

श्रेणी:भारतीय वाणिज्य मण्डल
भुक्ति

शासन की सुविधा के लिये गुप्त वंश के शासकों ने साम्राज्य को अनेक **भुक्तियों** में विभाजित किया था। ये भुक्तियाँ वर्तमान कमिश्नरी की भाँति थीं जिनमें कई 'विषय' या जिले होते थे। भुक्तियों का शासन 'उपरिक' नाम के अधिकारियों के हाथ में था जो अधिक शक्तिशाली हो जाने पर 'उपरिक महाराज' कहलाते थे।

## परिचय
गुप्तोत्तर काल में शासन की इकाई के रूप में भुक्ति के उल्लेख अधिक नहीं मिलते। प्रतिहार साम्राज्य में ऐसे कुछ उल्लेख हैं किंतु उनकी संख्या अधिक नहीं है। परमार, गहड़वाल, चंदेल और चालुक्यों के साम्राज्य में अधिक विस्तृत नहीं थे, भुक्ति के उल्लेख नहीं मिलता। बंगाल में पालों के बड़े साम्राज्य के कारण भुक्ति के उल्लेख हैं। असम में भी भुक्ति का उपयोग संभवत: पालों के साथ दीर्घकालीन संबंध के कारण था। गुप्तोत्तर काल में सम्राज्य का बहुत बड़ा भाग सामंतों के अधिकार में होने के कारण केंद्र द्वारा शासित प्रदेश इतना बड़ा नहीं था कि उसे भुक्ति जैसी बड़ी इकाइयों में बाँटा जा सके।

राष्ट्रकूट वंश, जो गंगा के मैदान के संपर्क में रहा, अपने कुछ अभिलेखों में कुछ भुक्तियों के नाम देता है, किंतु वहाँ यह विषय का विभाजन था। जो वर्तमान तालुक या तहसील जैसा छोटा था और उसमें प्राय: केवल ५० से ७० तक गाँव होते थे।

कुछ स्थलों पर भुक्ति का शासन के विभाजन के विशिष्ट अर्थ में उपयोग नहीं मिलता; यथा ईदा अभिलेख में 'वर्धमान भुक्ति' के अंतर्गत दंडभुक्ति एक मंडल था। इसी प्रकार तीरभुक्ति नगर के नाम के रूप में भी प्रयुक्त हुआ है।

गुप्तोत्तर काल में भुक्ति का उपयोग सामंतों की जागीर के अर्थ में भी मिलता है। यह उपयोग भुक्ति के शाब्दिक अर्थ पर आधारित था। कई चाहमान अभिलेखों, कीर्तिकौमुदी और उपमिति भवप्रपंच कथा में भुक्ति का उपयोग इस अर्थ में है।

## धर्मशास्त्रों में 'भुक्ति'
धर्मशास्त्रों में भुक्ति अथवा भोग का इसके शाब्दिक अर्थ के आधार पर एक विशिष्ट उपयोग मिलता है। किसी संपत्ति पर स्वामित्त्व के लिये आवश्यक हैं - भुक्ति और आगम (स्वत्व का अधिकार)। इसी कारण भुक्ति दो प्रकार की मानी गई है - सागमा और अनागमा। आगम और भुक्ति एक दूसरे पर अवलंबित और संबंधित हैं। बिना आगम के संपत्ति का भोग करनेवाला चोर के तुल्य कहा गया है किंतु स्वामित्व सिद्ध करने के लिये भुक्ति को अधिक महत्व दिया जाता था। संपत्ति का स्थानांतर लिखित और साक्षीयुक्त होने पर यदि भुक्ति रहित है तो संशयात्मक रहेगा। धर्मशास्त्रों में भुक्ति और आगम के तुलनात्मक महत्व और दीर्घकालीन भुक्ति की अवधि के संबंध में, जिससे स्वामित्व की प्राप्ति होती है, बड़ा मतभेद रहा है। उत्तरकालीन टीकाओं ने इन विरोधों को मिटाने को प्रयत्न किया है। पूर्वकालीन स्मृतियों ने २० वर्षो तक अनागम भुक्ति को स्वामित्व के लिये पर्याप्त माना है, किंतु उत्तरकालीन स्मृतियों ने इसका समय ६० वर्ष तक बताया है। प्राय: तीन पीढ़ियों तक के अनधिकारी भोग (त्रिपुरुष भोग) को स्वामित्व उत्पन्न करने में समर्थ कहा गया है। एक विवेचना मिलता है कि मानव स्मरण काल के भीतर ही भुक्ति को आगम की अपेक्षा होती है स्मार्तकाल के बाहर तीन पीढ़ियों तक का भोग पर्याप्त है। कुछ स्मृतिकारों ने चल संपत्ति के संबंध में स्वामित्व स्थापित करने वाले भोग की अवधि ४,५ या १ वर्ष की कही है जो वास्तव में भुक्ति के महत्व के स्वीकृत मात्र है।

श्रेणी:प्राचीन भारतीय शासन व्यवस्था
अबु धाबी अन्तर्राष्ट्रीय विमानक्षेत्र

**अबु धाबी अन्तर्राष्ट्रीय विमानक्षेत्र ** ()  संयुक्त अरब अमीरात काई राजधानी अबु धाबी क एक विमानक्षेत्र है। यात्री संख्या (+34% in Q1:2008), नये वायुसेवा संचालक एवं अवसंरचना विकास की मद में देखें तो यह विश्व के तीव्रता से बढ़ते हुए विमानक्षेत्रों में से एक है। यह विमानक्षेत्र अरबी दिर्हम&nbsp;२.२ करोड़ (US$68 लाख) के विस्तार योजना के अधीन है। जनवरी २०१२ के आंकड़ों के अनुसार यहां ५३ वायुसेवाओं द्वारा विश्व के ४९ देशों के ८५ गंतव्यों को सेवाएं उपलब्ध करायीऒ जाती है। 

यह विमानक्षेत्र सं.अमीरात का दूसरा सबसे बड़ा विमानक्षेत्र है, जहां से वर्ष २०१० में १ करोड़ यात्रियों को सेवाएं दी गयीं। यहां तीन प्रयोहनीय यात्री टर्मिनल हैं &nbsp;– टर्मिनल 1 (), टर्मिनल 2 (), एवं टर्मिनल 3 () जो  के प्रचालन क्षेत्र में विस्तृत हैं। यहां के टर्मिनलों में अधिकांश क्षेत्र पर एत्तिहाद एयरवेज़, जो एमिरेट्स के बाद संयुक्त अरब अमीरात की दूसरी सबसे बड़ी वायुवाहिका सेवा है, का ही वर्चस्व है। 

यहां का नया टर्मिनल 3 जो अरब दिर्हम १ अरब (US$27 करोड़) की ल्गत से बनकर तैयार हुआ है, का विकास मिडफ़ील्ड टर्मिनल की २०१४ में खुलने से पूर्व यात्री संख्या को ध्यान में रखते हुए तैयार किया गया है। अधिकांशतः एत्तिहाद एयरवेज़ द्वारा प्रयोगनीय इस टर्मिनल ने विमानक्षेत्र की यात्री क्षमता ७० लाख यात्री प्रतिवर्ष को बढ़ाकर १.२ करोड़ याट्री प्रतिवर्ष तक पहुंचा दिया है। इसमें ३० नये विमान द्वार भी जोड़े गए हैं, जिनमें से १२ एयरबस ३८० के संगत हैं।

## सन्दर्भ

## बाहरी कड़ियाँ

* अबु धाबी अन्तर्राष्ट्रीय विमानक्षेत्र आधिकारिक जालस्थल
* 

श्रेणी:अबु धाबी अन्तर्राष्ट्रीय विमानक्षेत्र
श्रेणी:अबु धाबी
श्रेणी:संयुक्त अरब अमीरात
बहरीन अन्तर्राष्ट्रीय विमानक्षेत्र

thumb|250px| बहरीन विमानक्षेत्र में बोर्डिंग एयर टर्मिनल
**बहरीन अन्तर्राष्ट्रीय विमानक्षेत्र **  () 
बहरीन के उत्तरी छोर पर राजधानी मनामा से  उ.पूर्व दिशा में स्थित एक द्वीप अल मुहर्रक पर स्थित एक अन्तर्राष्ट्रीय विमानक्षेत्र है। यह गल्फ़ एयर एवं बहरीन एयर का प्राथमिक केन्द्र (हब) है।

BD113m नामक एक ३० करोड़ का विमानक्षेत्र विकास एवं विस्तार कार्यक्रम २००६ के तीसरे तिमाही में आरंभ हुआ था। इसके अन्तर्गत्त यहां एक नया बहुमंजिलीय कार-पार्किंग भवन एवं रिटेल काम्प्लेक्स मुख्य टर्मिनल भवन के निकटस्थ निर्माण की योजना है। इस परियोजना के अन्तर्गत्त पूरी मुख्य उड़ानपट्टी की पुनर्सतहीकरण (रीसर्फ़ेसिंग), नयी चहारदीवारी की सुरक्षा बाड़ एवं अतिरिक्त विमान पार्किंग बे बनाने की योजना है। रनवे 12R/30L को अधिकांशतः टैक्सीमार्ग के रूप में ही प्रयोग किया जाता है। 

वर्ष २०१० में बहरीन विमानक्षेत्र को मध्य-पूर्व के सर्वश्रेष्ठ विमानक्षेत्र का पुरस्कार स्काईट्रैक्स २०१० वर्ल्ड एयरपोर्ट्स अवार्ड समारोह मिं दिया गया था।

## सन्दर्भ

## बाहरी कड़ियाँ

* 
* 

श्रेणी:बहरीन के विमानक्षेत्र
श्रेणी:बहरीन अन्तर्राष्ट्रीय विमानक्षेत्र
सर्विसिज़ इंस्टीट्यूट ऑफ़ मेडिकल साइंसिज़

**सर्विसिज़ इंस्टीट्यूट ऑफ़ मेडिकल साइंसिज़** 2003 में स्थापित, लाहौर, पंजाब, पाकिस्तान में स्थित चिकित्सा का सरकारी महाविद्यालय है।

## इतिहास

## कैंपस

### होस्टल

## विभागों

## पाठ्यक्रम

## अनुसंधान

## सम्बन्धता

## छात्र जीवन

### समाज श्रेणियाँ === work and enargy

### प्रकाशन

### पूर्व छात्र

## और देखिए

## सन्दर्भ

## बाहरी कड़ियाँ

श्रेणी:पंजाब (पाकिस्तान)
महामारी

जब किसी रोग का प्रकोप कुछ समय पहले की अपेक्षा बहुत अधिक होता हो तो उसे महामारी कहते हैं। जैसे प्लेग, हैजा, चेचक आदि। मेनिंगोकोकल संक्रमणों में, लगातार दो हफ़्तों तक प्रति 100,000 लोगों पर 15 से ज़्यादा मामलों की आक्रमण दर को महामारी माना जाता है।

महामारी किसी एक स्थान पर सीमित नहीं होती है। किन्तु यदि यह दूसरे देशों और दूसरे महाद्वीपों में भी पसर जाए तो उसे 'विश्वमारी' या 'सार्वदेशिक रोग' (pandemic) कहते हैं। जैसे- कोविड-१९ ।

महामारी का मुख्य कारण जीवाणु (**Bacteria**) अथवा विषाणु (**Virus**) होते हैं। आमतौर पर, महामारी तब होती है जब किसी स्थापित रोगज़नक़ या नए उभरते हुए नए रोगज़नक़ के प्रति मेज़बान की प्रतिरक्षा अचानक स्थानिक संतुलन से कम हो जाती है और संचरण सीमा पार हो जाती है।

## इन्हें भी देखें
*महामारी विज्ञान
*विश्वमारी (पैनडेमिक)

## सन्दर्भ

## बाहरी कड़ियाँ
* European Centre for Disease Prevention and Control
* International Epidemiological Association (IEA)
* A Dictionary of Epidemiology (IEA)
* People's Epidemiology Library
* Video Discussion of the Prostate Cancer Epidemic
* Monash Virtual Laboratory - Simulations of epidemic spread across a landscape

श्रेणी:महामारी विज्ञान
*
फ़्रैंकफ़र्ट विमानक्षेत्र

**फ़्रैंकफ़र्ट ऍम मेन विमानक्षेत्र ** , प्रायः जिसे **फ़्रैंकफ़र्ट एयरपोर्ट** एवं स्थाणीय जर्मन में *Flughafen Frankfurt am Main* या *Rhein-Main-Flughafen* कहा जाता है, फ़्रैंकफ़र्ट, जर्मनी में स्थित एक प्रधान अन्तर्राष्ट्रीय विमानक्षेत्र है। 

यातायात कंपनी फ़्रैपोर्ट द्वारा संचालित, फ़्रैंकफ़र्ट विमानक्षेत्र वर्ष २०११ में जर्मनी में यात्री यातायात की मद में व्यस्ततम विमानक्षेत्र, यूरोप में तृतीय व्यस्ततम (लंदन-हीथ्रो एवं पैरिस चार्ल्स डि-गॉल के बाद) एवं विश्व का नौंवां व्यस्ततम विमानक्षेत्र रहा है। इस वर्ष में यहां की यात्री संख्या 5.64 करोड़ रही। 2011/2012 के शीतकाल में, फ़्रैंकफ़र्ट विमानक्षेत्र द्वारा विश्व के अधिकांश अन्तर्राष्ट्रीय गंतव्यों से आगमन उड़ानों को सेवाएं मिलीं, जिनमें १११ देशॊं के २७५ गंतव्य आते हैं। इसी वर्ष यहां से 21.7 लाख मीट्रिक टन का माल यातायात संपन्न हुआ। कार्गो यातायात की मद में यह यूरोप का व्यस्ततम विमानक्षेत्र रहा है। इस विमानक्षेत्र का दक्षिणी भाग र्हेइन – मेन वायु बेस के प्रयोग में है, जो संयुक्त राज्य का १९४७ से २००५ तक एक प्रधान वायु-बेस रहा है। इसके उपरांत यह बेस बंद कर दिया गया व भूमि का अधिग्रहण फ़्रैपोर्ट ने कर लिया।

फ़्रैंकफ़र्ट विमानक्षेत्र लुफ़्थान्सा, जर्मनी के ध्वजवाही वायुसेवा का एवं कॉन्डोर फ़्लगडीन्स्ट का प्रमुख केन्द्र (हब) रहा है। फ़्रैंकफ़र्ट की क्षमता सीमा के कारण लुफ़्थान्सा ने अप[अना एक द्वितीयक हब म्यूनिख विमानक्षेत्र में आरंभ किया है, जहां कई महत्त्वपूर्ण मध्यम एवं लंबी यात्रा वाले मार्ग (रूट) उपलब्ध हैं। 

## चित्र दीर्घा


File:Frankfurt_Flughafen,_Terminal_1,_landside.jpg | टर्मिनल - १
File:Frankfurt_Airport_Terminal_2.JPG | टर्मिनल - २
File:Frankfurt_Flughafen,_Lufthansa_First_Class_Terminal.jpg | फ़र्स्ट क्लास टर्मिनल
Frankfurt-SkyLine-737.jpg | मुख्य टर्मिनल भवन


## सन्दर्भ

## बाहरी कड़ियाँ

* 
* FRA / EDDF वायुक्षेत्र एवं चार्ट्स



श्रेणी:फ़्रैंकफ़र्ट
श्रेणी:जर्मनी के विमानक्षेत्र
रामचरित उपाध्याय

**रामचरित उपाध्याय** हिन्दी कवि एवं साहित्यकार थे। 

श्री रामचरित उपाध्याय का जन्म सन् १८७२ में उत्तर प्रदेश के गाजीपुर जिले में हुआ था। प्रारंभ में ये ब्रजभाषा में कविता करते थे। आचार्य महावीरप्रसाद द्विवेदी जी के प्रोत्साहन से इन्होंने खड़ी बोली में रचना प्रारंभ की और इनकी रचनाएँ 'सरस्वती' तथा हिंदी की अन्य पत्र-पत्रिकाओं में प्रकाशित होने लगीं। यह राष्ट्रीय जागरण का युग था। इन्होंने 'भारत भक्ति ', 'भव्य भारत ' तथा 'राष्ट्रभारती ' जैसी युगानुरूप रचनाएँ करके राष्ट्रीय जागरण में योगदान दिया।

इन्होंने 'रामचरित चिंतामणि ' नामक प्रबंध काव्य की भी रचना की। युग की चेतनना से स्पंदित होकर राम के लोकोत्तर रूप का चित्रण न करके मानवीय रूप की प्रतिष्ठा की। इस प्रकार इस काव्य के पौराणिक पात्र अतीत काल के प्राणी न रहकर आधुनिक विचारधारा और विकासोन्मुख जीवन से ओतप्रोत हैं। इन्होंने सूक्ति एवं नीति के पद्य भी लिखे, जिनका संग्रह 'सूक्ति मुक्तावली' नामक पुस्तक में हुआ है। इन्होंने महाभारत की कथा के आधार पर एक महिलोपयोगी उपन्यास 'देवी द्रौपदी' की भी रचना की। अपनी बहुमुखी साहित्यसेवा के कारण द्विवेदी युग के साहित्यकारों में इनका विशिष्ट साहित्य सेवा के कारण द्विवेदी युग के साहित्यकारों में इनका विशिष्ट स्थान है।

## कविताएँ
*देवदूत 
*देवसभा 
*देवी द्रौपदी 
*विचित्र विवाह 
*राष्ट्रभारती 
*भारत भक्ति 

 

श्रेणी:हिन्दी साहित्यकार
सुवास

**सुवास** (Flavor) से तात्पर्य किसी भोज्य पदार्थ से सम्बन्धित मस्तिष्क को मिलने वाली उस सूचना से है जो मस्तिष्क को मुख्यतः रासायनिक इंद्रियों (स्वाद एवं गंध की इंद्रियों) के माध्यम से प्राप्त होती है। कुछ प्राकृतिक या कृत्रिम पदार्थों के उपयोग से किसी खाद्य-पदार्थ का सुवास बदला जा सकता है। वास्तव में ये पदार्थ स्वाद एवं गन्ध की इंद्रियों को प्रभावित करते हैं।

## बाहरी कड़ियाँ
* How Stuff Works ''How do artificial flavors work?''
* The Science in artificial flavor creation
* Monell Chemical Senses Center
* Flavourists view
* The Science of taste 

श्रेणी:खाद्यविज्ञान
रत्नाकर स्वामी

**रत्नाकर स्वामी** संस्कृत के कवि थे। कश्मीर में अवंतिवर्मा के दरबार में मुक्ताकण, शिवस्वामी और आनंदवर्धन के साथ रत्नाकर का भी नाम लिया जाता है। अवंतिवर्मा का शासनकाल ८५५ से ८८४ ई॰ माना जाता है अत: इनका भी यही काल होना चाहिए। 

'ध्वनि गाथा पंजिका', 'वक्रोक्तिपंजाशिका' तथा ५० सर्गोवाले एक बृहत्, आलंकारिका शैली में लिखे गए 'हरविजय' नामक महाकाव्य के लेखक के रूप में इनकी प्रसिद्धि है।

श्रेणी:संस्कृत कवि
मेन गार्ड

**मेन गार्ड** (}) ब्रिटिश प्रवासी क्षेत्र जिब्राल्टर में स्थित एक ऐतिहासिक 18वी सदी की चौकी है। जबकि इसके निर्माण की सही तारीख अज्ञात है, यह जॉन मैकिन्टौश स्क्वायर में सबसे पुरानी इमारत है। फ्रेंच कलाकार आनरी रनेओ जबकि मेन गार्ड में एक आगंतुक के रूप में रहते हुए तीन चित्रों का निर्माण किया था। कई वर्षों तक चौकी पर प्रदर्शित होने के पश्चात वे अब जिब्राल्टर संग्रहालय में रखी जाती हैं। इमारत का उपयोग सदियों के साथ बदला है। मेन गार्ड का सबसे पहले एक चौकी के रूप में इस्तेमाल किया जाता था। बीसवी सदी में यह एक अग्नि शमन केंद्र, स्नान घर और सरकारी कार्यालय के रूप में प्रयोग में लाया गया। वर्ष 2001 के बाद से इसमें जिब्राल्टर हेरिटेज ट्रस्ट का कार्यालय स्थित है और 2011 में इसे पुनर्स्थापित किया गया था।

## इतिहास
left|thumb|200px|आनरी रनेओव का अपने स्वयं का बनाया चित्र
मेन गार्ड औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर में एक ऐतिहासिक इमारत है। यह उस स्थान के जिसे अब जॉन मैकिन्टौश स्क्वायर के नाम से जाना जाता है, के दक्षिणी सिरे पर स्थित है। यह जिब्राल्टर सिटी हॉल के नजदीक है जिसे पहले कनॉट हाउस के नाम से जाना जाता था। जबकि इसके निर्माण की सटीक तारीख अज्ञात है परन्तु यह जॉन मैकिन्टौश चौराहे पर मौजूद सबसे पुरानी इमारत है। इमारत से सम्बन्धित सबसे पहला कोई संदर्भ अठारवी सदी के मध्य के समय के दस्तावेजों में मिलता है। 1748 में जिब्राल्टर में आए एक आगंतुक जो परेड (जॉन मैकिन्टौश स्कावयर का पुराना नाम) में स्थित एक सराय में रुका हुआ था ने लिखा था कि एक विशाल चौकी उसके होटल के समीप मौजूद है और क्षेत्र में यह सबसे साफसुथरी इमारतों में से एक है। वह फ़िर वर्णन करता है कि "परन्तु इमारत एक मंजिला है" जो उसके अवलोकन के अनुसार जिब्राल्टर की सभी इमारतों की समान्य ऊचाई थी। 

अठारवी सदी के मध्य में जॉन मैकिन्टौश स्कावयर का इस्तेमाल परेड के मैदान के तौर पर किया जाता था, इसलिए इसका पहले नाम परेड ही था। मेन गार्ड की इमारत को 1750 में बने और 1770 में प्रकाशित हुए एक नक़्शे में दर्शाया गया है तथा मेन गार्ड रूम के शीर्षक के साथ संदर्भित किया गया है। परेड के 1753 में बने एक नक़्शे में इसे मेन गार्ड के शीर्षक से अंकितक किया गया है। किंग्स बैस्टियन के समीप स्थित होने से यह मतलब निलता है कि यह जिब्राल्टर की महान घेराबंदी (1779–1783) के दौरान व्यापक रूप से क्षतिग्रस्त हुआ था। निवर्तमान समय में मौजूद इसकी दूसरी मंजिल संभवतः जब जोड़ी गई थी जब इसका पुनर्निर्माण हुआ था। 1830 के दशक के समय के कमर्सियल स्क्वायर (जॉन मैकिन्टौश स्क्वायर का एक अन्य पुराना नाम) के एक चित्र में इसे दो मंजिला दर्शाया गया है। ब्रिटिश कलाकार थॉमस कोलमैन डिबडिन (1810&ndash;1893) की 1830 के दशक की एक चित्रकला में मेन गार्ड को बहार तैनात अधिकारियों के साथ दर्शाया है। इसमें उन्होंने चौराहे के पूर्वी सिरे पर स्तित एक्सचेंज एण्ड कमर्सियल लाइब्रेरी को भी दर्शाया है। हर शाम को जिब्राल्टर में संतरियों को मेन गार्ड पर नियुक्त किया जाता था तथा उन्हें उनका सम्बन्धित कार्य सौंपा जाता था।

## सन्दर्भ

## बाहरी कड़ियाँ
* मेन गार्ड के चित्र

श्रेणी:जिब्राल्टर की इमारतें और संरचनाएँ
विष का इतिहास

विष का इतिहास ४५०० ईसापूर्व से भी पहले तक जाता है। मानव इतिहास में विष का प्रयोग भिन्न-भिन्न उद्देश्यों की पूर्ति के लिए किया गया है, जैसे हथियार, प्रतिविष, औषधि आदि। 

## इतिहास
विष का आविषकार प्राचीन काल में ही हो गया था। प्राचीन जनजातियाँ एवं प्राचीन सभ्यताएँ विष का प्रयोग अपने शिकार या शत्रु के शीघ्र मृत्यु को सुनिश्चित करने के लिए करतीं थीं। रोमन साम्राज्य के इतिहास में तो विष का प्रमुख उपयोग शत्रु की हत्या करना बन गया था। 

मध्यकालीन यूरोप में हत्या करने के लिए विष का और अधिक उपयोग हुआ। प्रमुख विषों के उपचार की विधियां भी खोजी गईं। लगभग उसी काल में मध्य-पूर्व में अरब लोगों ने आर्सैनिक का एक विशेष रूप विकसित करने में सफलता पायी जो गन्धहीन एवं पारदर्शी था। इससे विष का पता लगाना कठिन हो गया। 

बाद के काल में भी विष के हानिकारक प्रभावों की सूचबढ़ती गई। साथ-साथ इन विषों के उपचार के तरीके भी विकसित होते रहे। 

आधुनिक युग में विषों के सदुपयोगों की वृद्धि हुई है। वर्तमान समय में विष कीटनाशक, प्रतिसंक्रामक, साफ करने वाले पदार्थ एवं संरक्षक (preservatives) आदि के रूप में प्रयुक्त होते हैं। 

## बाहरी कड़ियाँ
* History of Poisons
* www.poison.org
* Ancient Healing Remedies Reintroduced
* Dark History of Poison
* Arsenic Poisoning History

श्रेणी:विष
किंग फ़ाह्द अन्तर्राष्ट्रीय विमानक्षेत्र

**किंग फ़ह्द अन्तर्राष्ट्रीय विमानक्षेत्र (KFIA)** ()  दम्मम, सऊदी अरब से  उ.पूर्व में स्थित जनरल अथॉरिटी ऑफ़ सिविल एविएशन ने अन्ततः नया दम्मम किंग फ़ह्द अन्तर्राष्ट्रीय विमानक्षेत्र २८ नवम्बर १९९९ में व्यापारिक परिवहन हेतु आरंभ किया और तब सभी वायुसेवा कंपनियों ने अपने प्रचालन धहरन अन्तर्राष्ट्रीय विमानक्षेत्र से, जो अब तक प्रयोग हो रहा था, नये विमानक्षेत्र में स्थानांतरित कर दिया। नया दम्मम विमानक्षेत्र सऊदी अरब के पूरे दक्षिणी भाग को, विशेषकर दम्मम, धहरन, अल खोबर, कातिफ़ एवं रस तनुरा को सेवा देता है, जबकि इसके कैचमेण्ट द्वारा जुबैल सहित कुल लगभग २० लाख की आबादी लाभान्वित होती है। 

यह विमानक्षेत्र साउदिया वायुसेवा का तीसरा बड़ा हब (केन्द्र) है।

## आंकड़े
किंग फ़ह्द अन्तर्राष्ट्रीय विमानक्षेत्र पर कई वर्षों से लगातार २५ लाक यात्रियों प्रतिवर्ष एवं वर्तमान में ५० लाख यात्री प्रतिवर्ष से अधिक का आवागमन सुलभ होता है।

## सन्दर्भ

## बाहरी कड़ियाँ

* किंग फ़ाह्द अन्तर्राष्ट्रीय विमानक्षेत्र 
* 
* 
* 
* 

श्रेणी:किंग फ़ाह्द अन्तर्राष्ट्रीय विमानक्षेत्र
श्रेणी:सऊदी अरब के विमानक्षेत्र
श्रेणी:दम्मम
जिब्राल्टर हेरिटेज ट्रस्ट

**जिब्राल्टर हेरिटेज ट्रस्ट** () एक लाभ निरपेक्ष धर्मार्थ संस्था है जिसको संविधि द्वारा 1 मई 1989 में स्थापित किया गया था। संस्था का उद्देश्य औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर सांस्कृतिक प्राकृतिक विरासत को बढ़ावा देना तथा संरक्षित करना है।

## अनुदान और जिम्मेदारियाँ
ट्रस्ट जिब्राल्टर की सरकार व निजी संस्थाओं के सहयोग के साथ जिब्राल्टर की विरासत को सांस्कृतिक, शैक्षिक और पर्यटन उद्देश्यों के लिए संरक्षित व उसे बढ़ावा देने का कार्य करता है। ट्रस्ट अपना अनुदान विभिन्न स्रोतों द्वारा एकत्रित करता है, जैसे प्रदर्शनियों से मिला शुल्क, जिब्राल्टर टूरिस्ट बोर्ड द्वारा प्रबंधित सूचिबद्ध सम्पत्तियों में लगने वाले प्रविष्टि टिकट की बिक्री का हिस्सा, तथा दान आदि। हालांकि जिब्राल्टर संग्रहालय का स्वामित्व सरकार के पास है, ट्रस्ट इससे जुड़े मामलों में एक महत्वपूर्ण सलाहकार की भूमिका निभाता है और संग्रह के विस्तार में अपनी सहायता देता है।

## स्थल
ट्रस्ट महत्वपूर्ण इमारतों और संरचनाओं की सूची रखता है तथा उनके संरक्षण और मरम्मत के लिए सरकारी विभागों को सलाह देता है। जिब्राल्टर के दुगेरक्षक नगर और नौसेना अड्डे होने के लम्बे इतिहास के कारण ज्यादातर सूचिबद्ध संरचनाएँ सैन्य हैं, जिनमें रक्षात्मक दीवारें, गढ़, तोपखाने बैटरी आदि शामिल हैं। हालांकि इस सूची में प्राकृतिक आकर्षण जैसे गुफाएँ और असैन्य संरचनाएँ जैसे एतिहासिक गिरजाघर आदि भी शामिल हैं।

कुछ पर्यटक आकर्षण जिनके संरक्षण और विकास का ट्रस्ट निर्देशन करता है है द रॉक के उच्च ढलानों पर अपर रॉक नेचर रिज़र्व में स्थित हैं। इनमें ऑ-हारेस बैटरी, नेपियर ऑफ़ मॅगडेला बैटरी पर स्थित 100 टन की बंदूक, प्रिन्सिस कैरोलीनस बैटरी पर स्थित मिलिट्री हेरिटेज सेंटर और पार्सनस् लॉज बैटरी शामिल हैं। 1990 दशक के अंत में ट्रस्ट ने जिब्राल्टर में सबसे अधिक प्रभावशाली दिखने वाली बैटरीज़ में से एक पार्सनस् लॉज बैटरी की बहाली का इंतजाम किया था। 1884 में इस बैटरी पर  थूथन को लोड करने वाली राइफल बंदूकें थी। ट्रस्ट समुद्रतटीय किले को संचालित करता है जो आम जनता के लिए खुला हुआ है, जिसमें विभिन्न अवधियों की तोपें मौजूद हैं।

## सन्दर्भ

## ग्रन्थसूची

* 
* 
* 
* 
* 

श्रेणी:जिब्राल्टेरियन संस्कृति
श्रेणी:जिब्राल्टर का इतिहास
जब तक है जान

***जब तक हैं जान*** () एक आगामी बॉलीवुड फिल्म जो कि प्रख्यात फिल्मकार यश चोपड़ा द्वारा निर्देशित है। इस फिल्म का निर्माण आदित्य चोपड़ा ने यश राज फिल्म्स के बैनर तले किया है। शाहरुख खान, कैटरीना कैफ और अनुष्का शर्मा प्रमुख भूमिकाओं में नज़र आ रहे हैं। यह खान और कैफ की साथ में पहली फिल्म है और खान और शर्मा की दूसरी। उनकी पहली फिल्म रब ने बना दी जोड़ी हैं। यह यश चोपड़ा की शाहरुख़ खान के साथ चौथी फिल्म हैं। और यशजी ने इस फिल्म के माध्यम से आठ साल के पश्चात् पुनः निर्देशन किया हैं।

संगीत एआर रहमान द्वारा रचित है, जबकि गीत गुलजार द्वारा लिखे गए हैं। फिल्म 13 नवम्बर को दीवाली के अवसर पर प्रदर्शित हुआ था।।

## सन्दर्भ

श्रेणी:2012 में बनी हिन्दी फ़िल्म
नमदाफा राष्ट्रीय उद्यान

**नमदाफा राष्ट्रीय उद्यान** पूर्वी हिमालय जैव विविधता स्थल का सबसे बड़ा संरक्षित क्षेत्र है और पूर्वोत्तर भारत में अरुणाचल प्रदेश में स्थित है। यह क्षेत्रफल की दृश्टि से भारत का चौथा(4th) सबसे बड़ा राष्ट्रीय उद्यान है। यह पूर्वी हिमालय उप क्षेत्र में स्थित है और इसे भारत में जैव विविधता में सबसे धनी क्षेत्रों में से एक के रूप में मान्यता प्राप्त है। २७°उ. अक्षांश में स्थित इस उद्यान में दुनिया का सबसे उत्तरी तराई सदाबहार वर्षावन है। यह क्षेत्र व्यापक डिपटॅरोकार्प जंगलों के लिए भी जाना जाता है।

## भूगोल
यह उद्यान भारत के पूर्वोत्तर राज्य अरुणाचल प्रदेश के चांगलांग ज़िले में म्यांमार के साथ की सीमा के पास स्थित है। इसका मूल क्षेत्रफल १८०८ वर्ग कि॰मी॰ का है और १७७ वर्ग कि॰मी॰ का मध्यवर्ती क्षेत्रफल है जो पूर्ण रूप से १९८५ वर्ग कि॰मी॰ बनता है। यह उद्यान मिश्मी पहाड़ियों की दफा बुम पर्वतमाला और पटकाई पर्वतमाल के बीच स्थित है और इसकी समुद्री सतह से ऊँचाई २०० से ४५७१ मीटर तक की है। यह क्षेत्र दोनों - पैलिआर्कटिक और इंडो मलायी जैव - भौगोलिक क्षेत्रों के अंतर्गत आता है जिसके परिणामस्वरूप यहाँ विभिन्न प्रजातियों का संयोजन होता है। बढ़ती ऊँचाई के साथ-साथ परिवेश उपोष्णकटिबंधीय चौड़ी पत्तियों वाले जंगलों से उपोष्णकटिबंधीय चीड़ के जंगलों में, फिर समशीतोष्ण चौड़ी पत्तियों वाले जंगलों में और अधिक ऊँचाई पर बारहमासी बर्फ तथा अल्पाइन घास के मैदानों में परिवर्तित होता चलता है। उद्यान में प्राथमिक जंगलों के अलावा व्यापक बाँस के और माध्यमिक जंगल हैं।

## वनस्पति
left|thumb|'''सप्रिया हिमालयना''' का फूल
'''सप्रिया हिमालयना''' और '''बालानोफोरा''' रैफ़लेशिया के सम्बन्धी तथा जड़ परजीवी हैंजो इस क्षेत्र में पाये जाते हैं।

नमदाफा की वानस्पतिक विविधता निम्नानुसार है:
कोष्ठक में मूल्यों की कुल संख्या का प्रतिशत 

## सन्दर्भ

श्रेणी:राष्ट्रीय उद्यान, भारत
श्रेणी:भारत के वन्य अभयारण्य
श्रेणी:भारत के राष्ट्रीय उद्यान
श्रेणी:अरुणाचल प्रदेश में राष्ट्रीय उद्यान
श्रेणी:चांगलांग ज़िला
गोलार्ध

**गोलार्ध** पृथ्वी के मानचित्र के वे दो हिस्से हैं जो भूमध्य रेखा द्वारा उत्तरी और दक्षिणी गोलार्धों में बराबर विभाजित किए जाते हैं।

श्रेणी:भूगोल
पायनेसीए

**पायनेसीए** (Pinaceae), जिसे **चीड़ परिवार** भी कहा जा सकता है, कोणधारी वृक्षों और पौधों का एक कुल है जिसमें देवदार, चीड़ और सनोबर जैसे वृक्ष शामिल हैं। यह परिवार पायनालेज़ (Pinales) नामक गण में आता है। अगर कोणधारियों को देखा जाए तो पायनेसीए उसका सबसे बड़ा कुल है और इसमें २२०-२३० जातियाँ शामिल हैं।

## '''चीड़'''
**चीड़** (अंग्रेजी:Pine), एक सपुष्पक किन्तु अनावृतबीजी पौधा है। यह पौधा सीधा पृथ्वी पर खड़ा रहता है। इसमें शाखाएँ तथा प्रशाखाएँ निकलकर शंक्वाकार शरीर की रचना करती हैं। इसकी ११५ प्रजातियाँ हैं। ये ३ से ८० मीटर तक लम्बे हो सकते हैं। चीड़ के वृक्ष पृथ्वी के उत्तरी गोलार्ध में पाए जाते हैं। इनकी 90 जातियाँ उत्तर में वृक्ष रेखा से लेकर दक्षिण में शीतोष्ण कटिबंध तथा उष्ण कटिबंध के ठंडे पहाड़ों पर फैली हुई हैं। इनके विस्तार के मुख्य स्थान उत्तरी यूरोप, उत्तरी अमेरिका, उत्तरी अफ्रीका के शीतोष्ण भाग तथा एशिया में भारत, बर्मा, जावा, सुमात्रा, बोर्नियो और फिलीपींस द्वीपसमूह हैं।

## इन्हें भी देखें
* कोणधारी
* चीड़

## सन्दर्भ


श्रेणी:कोणधारी
श्रेणी:पायनेसीए
कंचनजंगा राष्ट्रीय उद्यान

**कंचनजंगा राष्ट्रीय उद्यान** या **कंचनजंगा (हाइ ऑलटिट्यूड) राष्ट्रीय उद्यान** सिक्किम, भारत में स्थित एक राष्ट्रीय उद्यान और एक बायोस्फीयर रिज़र्व है। इस उद्यान को अपना नाम कंचनजंगा पर्वत से मिलता है जो ८५८६ मीटर (२८,१६९ फ़ीट) ऊँची है और विश्व की तीसरी सबसे ऊँची शिखर है। इस उद्यान का कुल क्षेत्रफल 1784 वर्ग कि.है जो कि सिक्किम के कुल क्षेत्रफल का २५.१४% है। ज़ेमु हिमनद सहित पार्क में कई हिमनद हैं। कस्तूरी मृग, हिम तेंदुए और हिमालय तहर जैसे वन्यजीव उद्यान में रहते हैं।

मनुष्यों द्वारा अभी तक अनन्वेषित यह उद्यान हिम तेंदुआ, हिमालयी काला भालू, तिब्बती एंटीलोप, जंगली गधा, काकड़, कस्तूरी मृग, फ्लाइंग गिलहरी और लाल पांडा का आवास है जो मैगनोलिया, बुरुंश और देवदार के जंगलों के बीच शरण पाते हैं।
## इतिहास
यह उद्यान २६ अगस्त १९७७ को स्थापित किया गया।
## मनुष्यों का हस्तक्षेप
इस उद्यान के अन्दर लेपचा जनजाति की कुछ बस्तियाँ हैं।
## भूगोल
thumb|upright|कंचनजंगा बायोस्फ़ियर रिज़र्व तथा राष्ट्रीय उद्यान के संरक्षित क्षेत्रों का मानचित्र
यह उद्यान भारत के सिक्किम राज्य के उत्तर सिक्किम ज़िले में स्थित है। इसकी समुद्र सतह से ऊँचाई १८२९ मी. से ८५५० मी. तक है और क्षेत्रफल १७८४ वर्ग कि. का है। यह भारत के गिने चुने अधिक ऊँचाई वाले राष्ट्रीय उद्यानों में से एक है। यह उद्यान तीन प्रमुख वन परिवेशों में बंटा हुआ है:
* समशीतोष्ण पतझड़ी वन जो कि २७३० मी. की ऊँचाई तक हैं;
* मिश्रित शंकुधारी वन जो कि ३६५० मी. की ऊँचाई तक हैं; तथा
* अल्पाइन घास और झाड़ियाँ जो कि ३६५० मी. से अधिक ऊँचाई पर पाई जाती हैं
इसकी पश्चिमी परिधि में कंचनजंगा पर्वत है।

## सन्दर्भ

## बाहरी कड़ियाँ
*'कंचनजंगा' यूनेस्को की सूची में शामिल होने वाला भारत का ११वां जीवमण्डल अभयारण्य

श्रेणी:राष्ट्रीय उद्यान, भारत
श्रेणी:भारत के वन्य अभयारण्य
श्रेणी:भारत के राष्ट्रीय उद्यान
श्रेणी:भारत के विश्व धरोहर स्थल
मीनार-ए-पाकिस्तान

**मीनार-ए पाकिस्तान **()(या **मीनार पाकिस्तान**)लाहौर में स्थित, पाकिस्तान की एक राष्ट्रीय स्मारक है , सन 1968 में इसे पाकिस्तान की सार्वभौमिकता तथा स्वतंत्रता के बतौर प्रतीक बनाया गया था। इसे लाहौर में ठीक उसी जगह पर बनाया गया है जहाँ 23 मार्च 1940 में क़ायदे आज़म मुहम्मद अली जिन्ना की अध्यक्षता में आयोजित ऑल इंडिया मुस्लिम लीग की बैठक में ऐतिहासिक क़रारदाद-ए पाकिस्तान पारित हुआ था। इसे पाकिस्तान में यादगार पाकिस्तान भी कहा जाता है। यह लाहौर के इक़बाल पार्क में स्थित है। जब यह क़रारदाद पारित हुआ था, उस समय, इस पार्क को मिंटो पार्क कहते थे, जब लाहौर ब्रिटिश सल्तनत का हिस्सा था। आजकल इस पार्क को इकबाल पार्क के नाम जाना जाता है।

## मीनार संरचना
यह 18 एकड़ क्षेत्रविस्तार में फैला हुआ है। मीनार की कुल ऊँचाई 196 फीट है और मीनार के ऊपर जाने के लिए 324 सीढ़ियाँ हैं जबकि इसके अलावा आधुनिक लिफ्ट भी स्थापित की गई है।
मीनार के निचले हिस्से पर फूल पत्तियों से सजा मशहाबहत रखता है। उसकी संगमरमर की दीवारों पर [कुरान की आयतों, [मोहम्मद अली जिन्नाह|मुहम्मद अली जिन्ना और अल्लामा मोहम्मद इकबाल की बातें और पाकिस्तान की स्वतंत्रता का संक्षिप्त इतिहास उत्कीर्ण है। इसके अलावा करारदाद-ए-पाकिस्तान का पूरा पाठ भी उर्दू और बंगाली दोनों भाषाओं में इसकी दीवारों पर उत्कीर्ण किया गया है।
मीनार पर जो सुलेख किये गये हैं वह हाफिज मोहम्मद यूसुफ सदीदी, सूफी खुर्शीद आलम, मुहम्मद सिद्दीक हीरा राशि, इब्ने प्रवीण राशि और मोहम्मद इकबाल के हैं।

## सिफारिशी समिति
इसके निर्माण के सिलसिले में 1960 में तत्कालीन राष्ट्रपति फील्ड मार्शल अय्यूब खान ने एक समिति का गठन किया था। और इसी समिति की स्वीकृत सिफारिशों और डिजाइन में इस मीनार की स्थापना हुई थी। मुख्तार मसूद भी इस समिति के प्रमुख सदस्य थे।

## निर्माण

इसका डिजाइन, वास्तुकार नस्र दीन मूरत खान ने तैयार किया। निर्माणकार्य मियाँ अब्दुल खालिक एंड कंपनी ने 23 मार्च 1960 में शुरू किया। और 21 अक्टूबर 1968 ई। में इसका निर्माण पूरा हुआ। इसके निर्माण की कुल लागत पा₹75 लाख थी।

## मीनार परिसर
* मीनार ए पाकिस्तान के परिसर में पाकिस्तान के राष्ट्रीय गान(क़ौमी तराना) के निर्माता हफीज जालंधरी का मज़ार भी है।
* मीनार-ए पाकिस्तान के आसपास सुंदर उद्यान, फव्वारे, हॉल और एक झील भी है।
* जून 1984 में एलडीए ने मीनारे पाकिस्तान को अपनी अधिकार में ले लिया था।

## चित्रपट्टीका

File:Inside View of Minar-e-Pakistan - 2.jpg|
File:Minar-e-Pakistan Urfa Suhaib Khan.jpg|
File:Eye Of Lahore (Minar e Pakistan) Evening.JPG|
File:Inside View of Minar-e-Pakistan - 3.jpg|
File:Minar-e-Pakistan-Lahore-Picture-wallpaper-2013.jpg|
File:Stairs to Minar-e-Pakistan.jpg|
File:Inside View of Minar-e-Pakistan - 1.jpg|
File:Chand or Sitara (Half Moon and Star).jpg|
File: Minar-e-Pakistan_at_night_Taken_on_July_20_2005.jpg |


## इन्हें भी देखें
*पाकिस्तान यादगार
*बाब-ए-पाकिस्तान
*राष्ट्रीय स्मारक

## सन्दर्भ

श्रेणी:पाकिस्तान के स्मारक
श्रेणी:पंजाब की इमारतें
श्रेणी:लाहौर
श्रेणी:पाकिस्तान की ऐतिहासिक इमारतें
श्रेणी:लाहौर की वास्तुकला
श्रेणी:लाहौर की इमारतें
श्रेणी:पाकिस्तान के राष्ट्रीय प्रतीक
श्रेणी:पाकिस्तानी वास्तुकला
श्रेणी:लाहौर के पर्यटन स्थल
श्रेणी:पाकिस्तान के ऐतिहासिक स्थल
श्रेणी:पाकिस्तान
ब्रिसलकोन चीड़

**ब्रिसलकोन चीड़** (bristlecone pine) एक प्रकार का चीड़ है जो विश्व में किसी भी अन्य साधारण प्राणी से अधिक आयु जीता है। माना जाता है कि यह क़रीब ५,००० सालों तक जी सकता है। इसकी तीन जातियाँ ज्ञात हैं, जो सभी उत्तर अमेरिका के पश्चिमी इलाक़ों में मिलती हैं:
* रॉकी पर्वत ब्रिसलकोन (Rocky Mountains bristlecone pine, Pinus aristata) - यह कॉलोराडो, नया मेक्सिको और ऐरिज़ोना राज्यों में मिलती है
* महान द्रोणी ब्रिसलकोन (Great Basin bristlecone pine, Pinus longaeva) - यह यूटाह, नेवाडा और पूर्वी कैलिफ़ोर्निया में मिलती है
* सियारदुम चीड़ (Foxtail pine, Pinus balfouriana) - यह कैलिफ़ोर्निया में मिलती है और इसका एक छोटा समुदाय उत्तरी ऑरेगोन में भी है

## विवरण
ब्रिसलकोन चीड़ पहाड़ों पर १,७०० से ३,४०० मीटर (५,६०० से ११,२०० फ़ुट) की ऊँचाईयों पर वृक्ष रेखा से ज़रा नीचे मिलता है। यह छोटे समूहों में उगते हैं। इन स्थानों पर ठण्ड, शुष्क ज़मीन, तेज़ हवाओं और वर्ष में अच्छे मौसम की छोटी अवधि की वजह से बहुत धीरे उगते हैं। जहाँ आम चीड़ की पतली तीलियाँ जल्दी ही सूखकर झड़ जाती हैं वहाँ ब्रिसलकोन की तीलियाँ चालीस सालों तक पेड़ पर उगती रह सकती हैं। इनसे पेड़ की अंतिम टहनियों के अंत पर यह पाँच-पाँच के समूह में उग रही तीलियाँ उन्हें बोतल साफ़ करने वाले ब्रुशों का रूप दे देती हैं।

इन पेड़ों की लकड़ी बेहद घनी और सख़्त होती है जिस से कीड़े, फ़ंगस और अन्य हानिकारक जीव इसपर आसानी से हमला नहीं कर सकते। इन पेड़ों की लम्बी उम्र का एक राज़ उनकी लकड़ी की सख़्ती भी है। यदि पेड़ मर जाए या उसकी कोई शाख़ टूट जाए तो वह आम पेड़ों की लकड़ी की तरह सड़ती नहीं बल्कि पत्थर की तरह हवा, पानी व बर्फ़ से अजीब-अजीब शक्लें ले लेती है। मरा हुआ ब्रिसलकोन चीड़ का पेड़ भी दशकों तक अपनी जड़ों पर खड़ा रह सकता है।

## इन्हें भी देखें
* चीड़

## सन्दर्भ


श्रेणी:चीड़
श्रेणी:कोणधारी
श्रेणी:उत्तर अमेरिका के वनस्पति
नेमिचन्द्र

**आचार्य नेमिचन्द्र सिद्धान्तचक्रवर्ती** (९वीं शताब्दी) एक जैन आचार्य थे। उन्होने द्रव्यसंग्रह, गोम्मटसार (जीवकाण्ड व कर्मकाण्ड), त्रिलोकसार, लब्धिसार आदि ग्रन्थों की रचना की।

चामुण्डराय के आग्रह पर उन्होने 'गोम्मटसार' की रचना की जिसमें सभी प्रमुख जैन आचार्यों के मतों का सार समाहित है। उनके द्वारा रचित 'द्रव्यसंग्रह' जैन धर्म का पवित्र ग्रन्थ है।

## इन्हें भी देखें
* द्रव्य

## बाहरी कड़ियाँ
* '''गोम्मटसार''' (कर्मकाण्ड)
* Chamundaraya and Nemichandra

श्रेणी:जैन आचार्य
तत्त्वार्थ सूत्र

**तत्त्वार्थसूत्र**, जैन आचार्य उमास्वामी द्वारा रचित एक जैन ग्रन्थ है।  इसे 'तत्त्वार्थ-अधिगम-सूत्र' तथा 'मोक्ष-शास्त्र' भी कहते हैं। संस्कृत भाषा में लिखा गया यह प्रथम जैन ग्रंथ माना जाता है। इसमें दस अध्याय तथा ३५० सूत्र हैं। उमास्वाती सभी जैन मतावलम्बियों द्वारा मान्य हैं। इन्हे गिद्ध पिछाचार्य के नाम से जाना जाता है

## दस अध्याय
तत्त्वार्थ सूत्र के दस अध्याय इस प्रकार है :-
# दर्शन और ज्ञान
# जीव के भेद
# उर्ध लोक और मध्य लोक
# देव
# अजीव के भेद
# आस्रव
# पाँच व्रत
# कर्म बन्ध
# निर्जरा
# मोक्ष

## कुछ प्रख्यात सूत्र

*"सम्यग्दर्शनज्ञानचारित्राणि मोक्षमार्ग:" (१-१): यह तत्त्वार्थसूत्र का पहला सूत्र है है। इसका अर्थ है- सम्यक् दर्शन, सम्यक् ज्ञान और सम्यक् चरित्र तीनों मिलकर मोक्ष का मार्ग हैं।

*"परस्परोपग्रहो जीवानाम् (५.२१): यह सूत्र जैन धर्म का आदर्श-वाक्य है। यह जैन प्रतीक चिन्ह के अन्त में लिखा जाता है। इसका अर्थ है, आपस में एक-दूसरे का उपकार करना जीवों का कर्तव्य है या धर्म है।

## सन्दर्भ

## इन्हें भी देखें

*तत्त्व (जैन धर्म)
*जैन साहित्य
*तत्त्वसंग्रह

## बाहरी कड़ियाँ

श्रेणी:जैन ग्रंथ
श्रेणी:प्राचीन भारतीय साहित्य
श्रेणी:प्राचीन ग्रंथ
श्रेणी:धर्म की तत्वमीमांसा
बीजापुर जिला, छत्तीसगढ़

::*कर्नाटक में इसी नाम के ज़िले के लिए [[बीजापुर जिला, कर्नाटक]] का लेख देखें*

**बीजापुर जिला** छत्तीसगढ़ के २७ ज़िलों में से एक है। पहले बीजापुर शहर दंतेवाड़ा ज़िले का भाग था। इस ज़िले का सर्वाधिक भाग पहाड़ी है। यह ज़िला नक्सली प्रभावित है।

## सन्दर्भ
परिचय -

बीजापुर छत्‍तीसगढ् राज्‍य का सत्‍ताईसवें नम्‍बर का जिला है जो कि बस्‍तर संभाग केे सबसे अंतिम छोर पर स्थित है। इस जिले को दन्‍तेवाडा जिले से अलग करके 11 मई 2007 को बनाया गया हैै। इसका क्षेत्रफल 6562.48 Sq. Km है। 4 तहसीलों में बंटा हुए इस जिले में कुल 169 ग्राम पंचायतें हैंं। जहां लगभग 2,55,230 की आबादी निवास करती है जिसमें करीबन 48,767 ग्रामीण आदिवासी जनसंख्‍या निवास करती है। 

यहां की साक्षरता दर 2011 की जनगणना के अनुसार लगभग 41.58 % है।

वन्‍य सम्‍पदा -

बस्‍तर की जीवनदायिनी कही जाने वाली इंद्रावती नदी का अधिकतर भाग बीजापुर जिले से होकर गुजरता हैै। जो कि इसे दो राज्‍यों तेलंगाना और महाराष्‍ट्र से अलग करती है।

श्रेणी:छत्तीसगढ़ के जिले
*
पाटीगणित

**पाटीगणित** श्रीधराचार्य द्वारा संस्कृत में रचित गणित ग्रन्थ है। 'पाटी' से तात्पर्य गणना-विधि (procedure or algorithm) से है।

## संरचना
पाटीगणित काव्य के रूप में है। कोई नियम बताने के बाद श्रीधराचार्य एक-दो आंकिक प्रश्न पूछते हैं किन्तु वे न तो इनका हल बताते हैं न उत्तर। 

इसका आरम्भ मंगलाचरण से होता है। इसके बाद 'परिभाषा' है जिसमें मुद्रा, द्रव्यमान, लम्बाई, आयतन आदि के मात्रकों और उनके आपसी सम्बन्धों का वर्णन है। इसके बाद 'परिकर्म' (arithmetical operations) का अध्याय है जिसमें वर्ग, घन, वर्गमूल, घनमूल आदि निकालने के १६ परिकर्मों के विधिकल्प वर्णित हैं। इसके आगे के अध्यायों में कलासवर्ण, त्रैराशिक, व्यस्तत्रैराशिक, पंचसप्तनवराशिक, भाण्डप्रतिभाण्डम, जीवविक्रय के नाम के अध्याय हैं। इसके बाद 'व्यवहारः' के अन्तर्गत धनप्रयोगः (ब्याज आदि), सुवर्नगणितम्, प्रक्षेपगणितम्, विविधविषयाः, श्रेढीव्यवहारः, क्षेत्रव्यवहारः नामक अध्याय हैं

पाटीगणित में श्रीधर ने गोले का आयतन निकालने का एक बहुत अच्छा नियम दिया है। इसमें शून्य के साथ परिकर्म के आठ नियम दिए गए हैं। इसके अलावा विभिन्न समान्तर श्रेणियों और गुणोत्तर श्रेणियों के योग की विधि बताई गई है।

## बाहरी कड़ियाँ
* पाटीगणित (कृपाशंकर शुक्ल, लखनऊ विश्वविद्यालय)
* पाटीगणित (सम्पूर्ण पाठ)

श्रेणी:भारतीय गणित
श्रेणी:प्राचीन भारतीय गणित ग्रन्थ
श्रुतकेवली

**श्रुतकेवली**, श्रुतज्ञान अर्थात् शास्त्रों के पूर्ण ज्ञाता होते हैं। श्रुतकेवली और केवली, ज्ञान की दृष्टि से दोनों समान हैं, लेकिन श्रुतज्ञान परोक्ष और केवल ज्ञान प्रत्यक्ष होता है। केवलियों को जितना ज्ञान होता है उसके अतनवें भाग का वे प्ररूपण कर सकते हैं और जितना वे प्ररूपण करते हैं उसका अनंतवाँ भाग शास्त्रों में संकलित किया जाता है। इसलिए केवलज्ञान से श्रुतज्ञान अनंतवें भाग का भी अनंतवाँ भाग है। श्रुतकेवली १४ पूर्वों के पाठी होते हैं। महावीर स्वामी के निर्वाण के पश्चात् गौतम, सुधर्मा और जंबूस्वामी, ये तीन केवली हुए। जंबूस्वामी के बाद दिगंबर परंपरा के अनुसार विष्णु, नंदि, अपराजित, गोवर्धन और भद्रबहु तथा श्वेतांबर परंपरा के अनुसार प्रभव, शय्यंभव, वशोभद्र, सभूतविजय, भद्रबाहु और स्थूलभद्र नाम के छह श्रुतकेवली हुए। स्थूलभद्र को श्रुतकेवलियों में न गिनने से श्वेतांबर संप्रदाय के अनुसार पांच ही श्रुतकेवली माने गए हैं।महावीर के मोक्ष जाने के 161 वर्षों तक श्रुत्केवली मुनिराज का इस धरातल पर सद्भाव रहा था

## सन्दर्भ

## सन्दर्भ सूची
*

श्रेणी:जैन दर्शन
बिज्जू

**बिज्जू** (अंग्रेज़ी: Honey badger) एक स्तनधारी जानवर है जो भारतीय उपमहाद्वीप, दक्षिणपश्चिमी एशिया और अफ़्रीका में मिलता है। यह एक मांसाहारी प्राणी है। अपने लड़ाके स्वभाव और मोटी चमड़ी के कारण अन्य जानवर इस से दूर ही रहते हैं और अन्य खूँखार प्राणी भी इसपर हमला कम ही करते हैं।

## विवरण
भारत में बिज्जू सर्वत्र मिलता है। उत्तरी भारत के तालाबों और नदियों के कगारों में 25-30 फुट लंबी माँद बनाकर रहता है। इसके शरीर का ऊपरी भाग भूरा, बगल और पेट काला तथा माथे पर चौड़ी सफेद धारी होती है। हर पैर पर पाँच मजबूत नख होते हैं जो माँद खोदने के काम आते हैं। यह अगले पैर से माँद खोदता जाता है और पिछले पैरों से मिट्टी दूर फेंकता जाता है। यह अपने पुष्ट नखों से कब्र खोदकर मुर्दा खा लेता है। बिज्जू आलसी होता है और मंद गति से चलता है। यह सर्वभक्षी है। फल मूल से लेकर कीट पतंग तक इसके भक्ष्य है।

## इन्हें भी देखें
* स्तनधारी
* भारतीय पशु और पक्षी

## सन्दर्भ


## बाहरी कड़ियाँ
*कब्र खोदकर मुर्दे खा जाता है, बच्चे उठा ले जाता है यह जानवर (भास्कर)

श्रेणी:स्तनधारी
श्रेणी:बिज्जू
ऊदबिलाव

**ऊदबिलाव** (अंग्रेज़ी: Otter) एक अर्धजलीय (जल और स्थल में समय बांटने वाला) स्तनधारी जानवर है। यह एक मांसाहारी प्राणी है। इसकी 13 ज्ञात जातियाँ हैं। ऑस्ट्रेलिया और अन्टार्कटिका को छोड़कर ऊदबिलाव बाक़ी सभी महाद्वीपों पर मिलते हैं।

ऊदबिलावों के शरीर लम्बे और पतले होते हैं। इनकी छोटी बाज़ुओं के अंत में तेज़ नाखूनों वाले जालीदार पाँव होते हैं (जिनकी उँगलियों के बीच त्वचा हो)। इन जालीदार पांवों से उन्हें तैरने में आसानी रहती है। भिन्न जातियों के आकारों में अन्तर होता है। इनकी लम्बाई 0.6 से 1.8 मीटर के बीच होती है और वज़न 1 से 45 किलो के बीच। बहुत से ऊदबिलाव बेहद ठन्डे पानी में भी रह सकते हैं क्योंकि उनके शरीर में खाना को तेज़ी से पचकर बहुत ऊर्जा बनती रहती है जिस से वह अपना तापमान संतुलित रख पाते हैं। इसी कारण उन्हें बहुत खाना भी पड़ता है। यूरोपियाई ऊदबिलाव रोज़ अपने शरीर के वज़न के 15% के बराबर खाना खा लेते हैं।

## परिचय
ऊद मांसाहारी गण का ढाई तीन फुट लंबा स्तनधारी जीव है जो अपना अधिक समय पानी में ही बिताता है। यह जल और स्थल दोनों पर बड़ी खूबी से तैर और चल लेता है। इसकी कई जातियाँ यूरोप तथा एशिया में फैली हुई जहाँ ये नदियों, झीलों और बड़े तालाबों के किनारे कई मुँहवाले बिल बनाकर रहती हैं।

ऊद का शरीर लंबा, टाँगें छोटी, सर चपटा और थूथन चौड़ा होता है। इसकी आँखें छोटी, मूँछे घनी और कान छोटे तथा गोलाकार होते हैं। पैरों की उँगलियाँ बत्तखों की तरह जालपाद होती हैं और पंजों में तेज नाखून रहते हैं। इनके शरीर का ऊपरी भाग कत्थई लिए भूरा और नीचे का सफेद रहता है। शरीर के बड़े वालों के नीचे छोटे और घने बालों की एक तह रहती है जिसका रंग सफेदी लिए रहता है। नर का भार १०-१२ किलो और मादा का लगभग ८ किलो रहता है। नर मादा से कुछ बड़ा होता है।

ऊद की लुट्रा नाम की जाति संसार में सबसे अधिक संख्या में पाई जाती है। उत्तरी अमरीका में इसका स्थान लुट्रा कैनाडेन्सिस तथा दक्षिणी अमरीका, अफ्रीका और एशिया के दक्षिणी भागों में अन्य जातियाँ ले लेती हैं, परंतु इनकी आकृति तथा स्वभाव में अधिक भेद नहीं होता।

ऊद बहुत खिलाड़ी जीव हैं, जो पानी के भीतर मछलियों की तरह तैर लेते हैं। ये प्राय : ५-७ के समूह में रहते हैं और पानी में घेरा डालकर मछलियों का शिकार करते हैं। इनका मुख्य भोजन तो मछली ही है, परंतु ये पानी की चिडियाँ, छोटे जानवर, घोघें, कटुए तथा कीड़े मकोड़ों से भी अपना पेट भरते हैं। मादा अपने बिल में मार्च अप्रैल में दो तीन बच्चे जनती है जिनकी आँखें कुछ दिनों बाद खुलती हैं। ये बच्चे बहुत आसानी से पालतू हो जाते हैं और अपने मालिक के पीछे-पीछे कुत्तों की तरह फिरा करते हैं।

ऊद की एक जाति इनहाइड्रा लुट्रिस प्रशांत महासागर के उत्तरी भागों में कैलिफ़ोर्निया से अलास्का तक पाई जाती है। ये समुद्री ऊद लगभग ५ फुट लंबे होते हैं और इनका ऊर्णजिन (फ़र) संसार में सबसे सुंदर माना जाता है। इसी कारण इनका इतना शिकार हुआ कि यदि समय से इनके शिकार पर प्रतिबंध न लग गया होता तो अब तक इनका लोप हो गया होता।

समुद्री ऊद भूमि पर बहुत कम जाते हैं और बहुधा अपनी अगली टाँगों को सीने पर रखकर पानी में चित्त होकर तैरते रहते हैं। इनका भी मुख्य भोजन मछली है।

## इन्हें भी देखें
* मस्टेलिडाए
* स्तनधारी
* भारतीय पशु और पक्षी

## सन्दर्भ


श्रेणी:स्तनधारी
श्रेणी:ऊदबिलाव
श्रेणी:मस्टेलिडाए
श्रेणी:एशिया के स्तनधारी
श्रेणी:अफ़्रीका के स्तनधारी
श्रेणी:यूरोप के स्तनधारी
श्रेणी:दक्षिण अमेरिका के स्तनधारी
श्रेणी:उत्तर अमेरिका के स्तनधारी
पंजाब (बहुविकल्पी)

**पंजाब** से इनमें से कोई मतलब हो सकता है:

## भौगोलिक क्षेत्र

* पंजाब क्षेत्र, उत्तर पश्चिमी भारत और पूर्वी पाकिस्तान में स्थित दक्षिण एशिया का क्षेत्र
** पंजाब, भारत, एक राज्य, भारत में निहित है जो पंजाब का हिस्सा है
** पंजाब, पाकिस्तान, एक प्रांत, पाकिस्तान में निहित है जो पंजाब का हिस्सा है

## पूर्व देश, राज्य और प्रांत
* सिख साम्राज्य (सरकार खालसा के रूप में भी जाना जाता है), इस क्षेत्र में पूर्व धार्मिक राजशाही 
* पंजाब प्रांत (ब्रिटिश भारत), (1849-1947), ब्रिटिश भारत का एक प्रांत

## इन्हें भी देखें
* पंजाबी (बहुविकल्पी)
* पंजाबी भाषा
* पंजाबी समुदाय
सिक्किम डेमोक्रेटिक फ्रन्ट

**सिक्किम डेमोक्रेटिक फ्रन्ट** (; *एसडीएफ*) भारत के सिक्किम राज्य में आधारित एक राजनैतिक दल है। इसकी स्थापना पवन कुमार चामलिंग द्वारा ४ मार्च १९९३ को की गई थी। १९९४ के बाद से यह दल चामलिंग के नेतृत्व में राज्य में निरंतर सत्ता में है। १९९९ एवं २००४ के विधानसभा चुनावों में मिली व्यापक सफलता के साथ इस पार्टी ने अपनी स्थिति और मजबूत कर ली। २००९ चुनावों में एसडीएफ के प्रत्याशियों को राज्य की सभी ३२ सीटों पर विजय हासिल हुई। साथ ही साथ, सिक्किम की एकमात्र लोक सभा की सीट भी पार्टी ने अपने पास बरकरार रखी।

## सन्दर्भ

श्रेणी:भारत के क्षेत्रवादी दल
डेमोक्रेटिक फ्रन्ट
मुस्लिम लीग

**मुस्लिम लीग** का मतलब इन सब से है:
* अखिल भारतीय मुस्लिम लीग
* इण्डियन यूनियन मुस्लिम लीग
* पाकिस्तान मुस्लिम लीग
* पाकिस्तान मुस्लिम लीग (जे)

श्रेणी:बहुविकल्पी शब्द
जॉन मैकिन्टौश स्क्वयर

**जॉन मैकिन्टौश स्क्वयर** () (बोलचाल की भाषा में **द पियातसा**) ब्रिटिश विदेशी प्रदेश जिब्राल्टर में स्थित एक मुख्य चौक है। यह चौदहवी शताब्दी से शहर के जीवन का अहम केंद्र रहा है। इसको यह नाम स्थानीय लोकोपकारक जॉन मैकिन्टौश के नाम से मिला है। जॉन मैकिन्टौश चौक पर कई मुख्य इमारतें स्थित है जिनमें से जिब्राल्टर संसद तथा सिटीहाँल सबसे विशिष्ट हैं।

## इतिहास
जॉन मैकिन्टौश स्क्वयर को ब्रिटिश विदेशी प्रदेश जिब्राल्टर की *कल्ले रियल* (अब मेन स्ट्रीट) के पश्चिम में निर्मित किया गया था। पूर्व समय में इसे कई नामों से जाना जाता था। मूलतः इसका स्पेनिश शासन के दौरान नाम *प्लाजा मेयर* (हिन्दी: मुख्य चौक) था, जिसे कभी-कभी ग्रान प्लाजा के शीर्षक के साथ भी संदर्भित किया जाता था। बाद में इसका नाम *अलामीडा* पड़ गया।

ब्रिटिश शासन की शुरुआती शताब्दी में यहाँ पर सैनिक परेड निकलती थी, जिससे इसे अपना *परेड* नाम मिला।

## सन्दर्भ

श्रेणी:जिब्राल्टर के चौक
काबुल अन्तर्राष्ट्रीय विमानक्षेत्र

**काबुल अंतरराष्ट्रीय विमानक्षेत्र** , जिसे **ख़्वाजा रवाश विमानक्षेत्र** के नाम से भि जाना जाता है, अफ़ग़ानिस्तान की राजधानी काबुल शहर के केन्द्र से  दूर स्थित है। 

काबुल अन्तर्राष्ट्रीय विमानक्षेत्र का निर्माण १९६० के दशक के आरंभ में हुआ था, जब अफ़्ग्निस्तान विकास पर अग्रसर था व आधुनिकीकरण प्रगति पर था। १९७९ से १९८९ तक अफ़ग़ानिस्तान में दस वर्षीय सोवियत युद्ध के काल में यह विमानक्षेत्र सोवियत सेना द्वारा नियंत्रित, संचालित एवं प्रयोग किया जाता था। सोवियत सेना के हट जाने के उपरांत भि यह अफ़ग़ान सेना के नियंत्रण में ही बना रहा। कालांतर में यही सेना निजी सैन्य शक्ति के रूप में बदलती गयी। नवंबर १९९६ में इसका नियंत्रण इस प्रकार से यहां के तालिबान शासकों के पास पहुंच गया और तब तक बना रहा जब तक कि २००१ में तालिबान शासन को हटा ही नहीं दिया गया। 

२००२ के आरंभ में संयुक्त राष्ट्र के प्रतिबंधों के हट जाने के बाद विमानक्षेत्र को नागर वायुसेवाओं हेतु प्रयोग किया जाने लगा।

## सन्दर्भ

## बाहरी कड़ियाँ

* अफ़ग़ान परिवहन एवं नागर विमानन मंत्रालय
* कर्ज़ई द्वारा काबुल के नये विमानक्षेत्र का उद्घाटन
* विमानक्षेत्र के नवीनीकरण पर पी.डी.एफ़

श्रेणी:अफ़ग़ानिस्तान के विमानक्षेत्र
मस्कट अन्तर्राष्ट्रीय विमानक्षेत्र

**मस्कट अन्तर्राष्ट्रीय विमानक्षेत्र ** , जिसे **सीयब अन्तर्राष्ट्रीय विमानक्षेत्र ** भी कहा जाता है, ओमान का सबसे बड़ा विमानक्षेत्र है व मस्कट शहर से ३२ कि.मी दूरी पर स्थित है। यह ओमाण के राष्ट्रीय वायुवाहक सेवा ओमान एयर का प्रमुख हब भी है। वर्तमान में यहां मात्र एक ही टर्मिनल है, एवं दूसरा टर्मिनल २०१४ तक पूर्ण हो जाने की आशा है। नये टर्मिनल की यात्री क्षमता १.२ करोड़ यात्री प्रतिवर्ष होगी।

## इतिहास
यह विमानक्षेत्र १९७३ में सीयब अन्तर्राष्ट्रीय विमानक्षेत्र के नाम से बायत एल फ़लाज में स्थित एक छोटी सी एयरफ़ील्ड के स्थान पर बना था।

## परिवहन आंकड़े

## सन्दर्भ

## बाहरी कड़ियाँ
* आधिकारिक जालस्थल
* ओमान एयरपोर्ट यातायात आंकड़े
* https://web.archive.org/web/20131113065345/http://www.omanairports.com/seeb_Airlines.asp

श्रेणी:ओमान के विमानक्षेत्र
कन्साई अन्तर्राष्ट्रीय विमानक्षेत्र

जापान में स्थित एक अन्तर्राष्ट्रीय विमानक्षेत्र है। यह एक कृत्रिम द्वीप ओसाका द्वीप जो ओसाका स्टेशन से  दक्षिण पश्चिम दिशा में, तीन कस्बों, इज़ुमिसानो (उत्तर), सेनान (दक्षिण), एवं तजिरी (मध्य), के बीच, ओसाका प्रिफ़ेक्चर, जापान में स्थित है। यह विमानक्षेत्र होन्शू द्वीप के तट से निकटस्थ है। यह विमानक्षेत्र ऑल निप्पन एयरवेज़, जापान एयरलाइंस, निप्पन कार्गो एयरलाइंस के लिये प्रधान हब है।

इसे स्थानीय जापानी लोग  बोलते हैं।

## सन्दर्भ

## बाहरी कड़ियाँ

* KIX प्रचालन जालस्थल 
* KIX निगनित जालस्थल
* KIX विकास जालस्थल
* कन्साई अन्तर्राष्ट्रीय विमानक्षेत्र का इतिहास
* 
* Aकन्साई अन्तर्राष्ट्रीय विमानक्षेत्र परियोजना

श्रेणी:जापान के विमानक्षेत्र
श्रेणी:कृत्रिम द्वीप
श्रेणी:कृत्रिम द्वीप विमानक्षेत्र
पायनालेज़

**पायनालेज़** (Pinales) वृक्षों का वह जीववैज्ञानिक गण है जिसमें वह सारे कोणधारी (कोनिफ़ेरस​) पेड़ आते हैं जो इस समय विश्व में अस्तित्व में हैं। इस गण को पहले 'कोनिफ़ेरालेज़​' (Coniferales) कहा जाता था। जीववैज्ञानिक वर्गीकरण की दृष्टि से पायनालेज़ 'पिनोप्सिडा' (Pinopsida) जीववैज्ञानिक वर्ग का हिस्सा है जो आगे 'पिनोफ़ाईटा' (Pinophyta) या 'कोणधारी' विभाग में आता है।

पायनालेज़ की सबसे बड़ी पहचान यह है कि यह वृक्ष और पौधे प्रजनन के लिए कोण (शंकु) बनाते हैं। हालांकि सभी जीवित कोणधारी पायनालेज़ के गण में आते हैं, कुछ अतिप्राचीन कोणधारियों के जीवाश्म (फ़ोसिल) मिले हैं जो इस गण में नहीं थे।

## इन्हें भी देखें
* कोणधारी
* पायनेसीए

## सन्दर्भ


श्रेणी:कोणधारी
श्रेणी:पायनालेज़
लोरिस

**लोरिस** (Loris) भारत, श्रीलंका और दक्षिणपूर्वी एशिया में मिलने वाले **लोरिनाए** (Lorinae) कुल के निशाचरी (रात्रि में सक्रीय) नरवानर प्राणी होते हैं। 

लोरिस वनों में रहते हैं और धीमी गति से पेड़ों पर चलते हैं। कुछ लोरिस जातियाँ केवल कीट खाती हैं जबकि अन्य फल, वृक्षों के छाल से निकलने वाला गोंद, पत्ते और घोंघे खाती हैं। मादा लोरिस पेड़ों पर घर बनाकर उनमें अपने शिशु छोड़कर खाने के लिये निकलतीं हैं। इसके लिये वे अपने बच्चों को अपनी कोहनियों के भीतरी भाग चाटने के बाद चाटती हैं। उनकी कोहनियों के पीछे के क्षेत्र में एक हल्का विष बनता है जो शिशुओं के बालों में फैल जाता है और परभक्षियों को उन्हें खाने से रोकता है। कुछ क्षेत्रों में इसके बावजूद भी ओरंग उतान इनके शिशुओं को खा लेते हैं।

## विवरण
लौरिस निशाचर जीव है। यह भारत, श्री लंका तथा दक्षिण पूर्व एशिया के अन्य भागों के उष्णकटिबंधीय वनों में पाये जाते हैं। लौरिस की चाल धीमी और सतर्क सी दिखती है और वृक्षारोहण में चौपायों का इस्तेमाल होता है।
## भोजन
कुछ लौरिस केवल कीटभक्षी होते हैं जबकि कुछ अपने आहार में फल, गोंद, पत्तियाँ और घोंघे इत्यादि सम्मिलित कर लेते हैं। 
## व्यवहार
मादा लौरिस अपने बच्चों को छोड़कर भोजन की तलाश में निकलती हैं, लेकिन जाने से पहले अपने ऍलर्जी भरे थूक से उनको चाट कर जाती हैं जिससे परभक्षी बच्चों से दूर ही रहें। लेकिन ऐसा देखा गया है कि फिर भी ओरांगूटान लौरिस को खा लेता है।

## इन्हें भी देखें
* नरवानर गण
* पतला लोरिस
* धीमा लोरिस

## सन्दर्भ

श्रेणी:लोरिस और गलेगो
श्रेणी:भारत के स्तनधारी
श्रेणी:श्रीलंका के स्तनधारी
श्रेणी:एशिया के नरवानर